2014 har været et suverænt år for Nicolai Larsen, der med AaB har vundet The Double og er gået videre fra gruppespillet i Europa League, og nu får året så den perfekte afslutning for den 23-årige keeper: Hans kolleger i Superligaen og 1. division har stemt ham ind på førstepladsen i kapløbet om Tipsbladets pris, Det Gyldne Bur, og dermed er Larsen årets målmand i dansk fodbold anno 2014. - Jeg er stolt, det er fedt, og jeg håber selvfølgelig på at vinde den igen i 2015. Det er sådan en titel, jeg vil se tilbage på og være stolt over, når jeg slutter min karriere, hvilket forhåbentlig er om 50 år. Det vil jeg huske som et godt år, siger Nicolai Larsen til Tipsbladet.

Opsummering:
De 24 målmænd i Superligaen og 1. division har peget på AaB-spilleren som årets bedste keeper i dansk fodbold.